Brjansk
Store norske leksikon,Geografi,Verdens geografi,Europa,Russlands geografi
Brjansk er en by i Russland, administrasjonssenter i Brjansk fylke, ved elven Desna, 340 kilometer sørvest for Moskva, med 402 600 innbyggere (2020).
Byen er et jernbaneknutepunkt og viktig industriby, med produksjon av jern og stål, lokomotiver, lastebiler, traktorer, tekstilvarer, sement og forbruksvarer.Brjansk ble grunnlagt i 1146. Byen ble litauisk i 1356, og underlagt Moskvariket fra 1500. Ved Brjansk ble det utkjempet harde kamper oktober 1941, under andre verdenskrig. Les mer i Store norske leksikon Brjansk fylke Russlands befolkning Russlands geografi Russlands historie Russlands politiske system økonomi og næringsliv i Russland